जयपुर। अपराध बोध, फिर आत्मग्लानि, प्रायश्चित। सकारात्क सोच से आया भावनात्मक बदलाव सोमवार को कर भवन में दिखा। 5 जून को गार्ड ताराचंद (52) से मारपीट करने वाले हाइकोर्ट कर्मचारी यूनियन के महासचिव मनीष भारद्वाज व सदस्य संजय कनौजिया ने यूनियन अध्यक्ष ऋतुराज शर्मा व कर भवन कर्मचारी यूनियन की मौजूदगी में ताराचंद को फूलमाला पहनाई।
हाथ जोड़कर क्षमा मांगी और लिखित माफीनामा दिया। संजय व मनीष ने लिखा- बुजुर्ग गार्ड ताराचंद से आकस्मिक परिस्थितियों में झगड़ा हुआ, उसी में उन्हें जो शारीरिक-मानसिक पीड़ा हुई, इसके लिए हम दोनों हृदय से क्षमाप्रार्थी हैं। ताराचंद ने उन्हें माफ कर दिया।
सुलह में ‘गूंज’ आवाज आपकी हम सभी की’ संस्था के सदस्य राजीव अवस्थी, उम्मेद राठौड़, वीरेंद्र सिंह और मयूर तिवाड़ी खास कड़ी बने। उन्होंने घटना के बाद हाइकोर्ट कर्मचारी यूनियन के पदाधिकारियों से संपर्क किया और सुलह करवाई।
hin_Deva hin_Deva hin_Deva